Ole Koppang (komponist)

Ole Koppang (født 26. oktober 1842 i Elverum, død 1. mars 1932 i Oslo), norsk lærer, organist og komponist.

Etter at han i 1870-årene fikk et stipend for å studere sangundervisning i Stockholm og København, ble han en ivrig talsmann for sangundervisning i skolen og ga ut en rekke sangbøker. I 30 år var han sensor i musikk ved Statens lærerskoler, fra 1914 var han sensor ved Musikkonservatoriet i Oslos organisteksamen. I hans tid som overlærer ved Møllergata skole ble Norges første guttemusikkorps stiftet der. Han var også dirigent for flere kor. Hans noteutgivelse Ved orgelet, 10 hefter med orgelstykker for kirke og hjem, ble brukt av organister over hele landet.Komponister for harmonium

 Biografi 
Hans far, John Koppang, var lærer, ordfører og klokker i Elverum fra 1842 etter eksamen fra Asker seminar. Sønnen fulgte i farens fotspor og tok eksamen på Asker seminar i 1860 og var deretter fem år lærer og kirkesanger i Elverum før han dro til Drøbak og var lærer og organist der i to år. I 1867 fikk han jobb som lærer ved Møllergata skole i Christiania. Fra 1886 var han overlærer der. I alt arbeidet han 45 år på Møllergata skole.

I hovedstaden tok Ole Koppang timer i piano, orgel og harmonilære hos Ludvig Mathias Lindeman, Otto Winter-Hjelm og Edvard Grieg. Han fikk seg organistjobb i først i Gamlebyen kirke, deretter et par år i Østre Aker kirke. Deretter var han i 46 år, fra 1876 til 1921, organist i Johanneskirken.

 Heder 
 Borgerdådsmedaljen i sølv 1911
 Ridder av 1. klasse av St. Olavs Orden 1922

 Bibliografi 
 Enstemmig norsk skolesangbog. Anden Afdeling. For 4:de og 5:te Klasserne, 1893
 Sangbok for skoler. Med systematiske ordnede øvelser og sange, 1899
 Firstemmige sange for blandet kor. Sopran, alt, tenor og bass, 1910
 Sangbok for skoler efter klangmetoden. Med benyttelse av harmoniske formler, 1911
 Klangmetoden og dens praktiske anvendelse i sangundervisningen, 1927
 Ved orglet. Foredragsstykker for kirke og hjem, u.å

 Referanser 

 Kilder 
 Børre A. Lund: Ole Koppang i Norsk biografisk leksikon

Kategori:Norske komponister
Kategori:Norske organister
Kategori:Norske pedagoger
Kategori:Norske sakprosaforfattere
Kategori:Personer fra Oslo